फिल्म के सह निर्माता पंकज धीरज ने बताया कि इस फिल्म का प्रीमियर शो स्टार वर्ल्ड सिनेमा अलीगढ़ में हुआ था। जिसका शुभारम्भ सांसद अलीगढ़ सतीश गौतम, निर्वतमान मण्डलायुक्त सुभाषचन्द्र शर्मा, एडीएम सिटी एसबी सिंह, निर्वतमान नगर आयुक्त संतोष कुमार शर्मा, प्रवीन सिंघल आदि ने किया था। जबकि अधिकांश फिल्म की शूटिंग खेरेश्वरधाम मंदिर, मंग्लायतन विवि., ओजोन सिटी, सांगवान सिटी, मस्कट फार्म, मेजबान रेस्टोरेंट, होटल धीरज पैलेस आदि में की गयी थी। प्रैसवार्ता में आगे बताया गया कि जल्द ही देश-विदेश में दर्शकों द्वारा यह फिल्म विभिन्न टीवी चैनलों व सेटेलाइट के द्वारा देखी जा सकेगी। अगले माह से फीचर फिल्म ‘देसी रेसलर पार्ट-2’ के लिए लोकेशन व कलाकारों का चयन शुरू कर दिया जायेगा।